РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 41
от заседанието на Комисия ”Международна дейност” на ВСС,
проведено на 25.11.2013 г.

Днес, 25.11.2013 г., понеделник от 13.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова - отсъства
					Мария Кузманова 
                			Милка Итова 
				Михаил Кожарев - отсъства

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - главен експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Кандидатура на Димитър Халачев – следовател в Окръжен следствен отдел при Окръжна прокуратура гр. Русе за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

1.1. ОДОБРЯВА кандидатурата на Димитър Халачев – следовател в Окръжен следствен отдел при Окръжна прокуратура гр. Русе за участие в процедурата по подбор на командировани национални експерти към  „Евроджъст”.
1.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

2. ОТНОСНО: Повторно обсъждане на кандидатура на Илияна Балтова – съдия в Окръжен съд гр. Бургас за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

2.1. НЕ ОДОБРЯВА кандидатурата на Илияна Балтова - съдия в Окръжен съд-Бургас за участие в процедурата по подбор на командировани национални експерти в Евроджъст, тъй като съгласно условията на командироването й за участие в стаж в Регистратурата на Европейския съд по правата на човека в изпълнение на Цел 2 „Повишаване на капацитета на членовете на българската съдебна система във връзка със спазването и прилагането на разпоредбите на Европейската конвенция за правата на човека” и Цел 3 „Изграждане на мрежа от съдии, специализирани в областта на човешките права” на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 за срок от 1 година, считано от 28 юни 2013 г., тя има задължение да бъде адресат на въпроси от свои колеги, свързани с функционирането на ЕСПЧ и неговата практика, по време и след приключване на проекта и  да бъде обучител, в това число и в обучителните програми на НИП.
2.2. Профилите на обявените позиции предполагат опит в наказателното правораздаване, докато съдия Балтова е работила в областта на гражданското и търговското правораздаване. 

3. ОТНОСНО: Кандидатура на Мариета Маринова – съдия в Специализиран наказателен съд за участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

3.1. ОДОБРЯВА кандидатурата на Мариета Маринова – съдия в Специализиран наказателен съд за участие в процедурата по подбор на командировани национални експерти към  „Евроджъст”.
3.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

4. ОТНОСНО: Писмо от председателя на Районен съд гр. Монтана във връзка с молба от Александър Велинов Ангелов – съдия в Районен съд гр. Монтана, командирован в Софийски районен съд, относно кандидатстване за обявени свободни длъжности за командировани национални експерти в мисията на Европейския съюз в Косово.

Комисия „Международна дейност”
Р Е Ш И:

4.1. ОДОБРЯВА кандидатурата на Александър Велинов Ангелов – съдия в Районен съд гр. Монтана, командирован в Софийски районен съд, за кандидатстване за обявени свободни длъжности за командировани национални експерти в мисията на Европейския съюз в Косово.
4.2. Възлага на дирекция „Международна дейност” да препрати документите на одобрения кандидат до дирекция „Човешки ресурси” в Министерство на външните работи в рамките на указания срок.

5. ОТНОСНО: Справка за видовете дела, разгледани от Карамфила Тодорова – съдия в Софийски градски съд, командирована в САС, във връзка с  определяне на участник в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие. /отложена точка от 13.11.2013 г./

Комисия „Международна дейност”
Р Е Ш И:

5.1. Приема за сведение предоставената информация относно видовете дела, разглеждани от кандидатката.
5.2. ОДОБРЯВА кандидатурата на Карамфила Тодорова – съдия в Софийски градски съд, командирована в САС, за участие в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие.
5.3. Възлага на дирекция „Международна дейност” да препрати контактите на съдия Тодорова до Министерство на правосъдието. 

6. ОТНОСНО: Покана за участие в поредните срещи на проектните екипи на Европейската мрежа на съдебните съвети, които ще се проведат в гр. Брюксел, Белгия в периода 8-10 декември за проектен екип „Разработване на Наръчник на ЕМСС” и в периода 8-11 декември за проектни екипи „Независимост и отчетност на съдебната власт” и  Стандарти IV: „Разпределение на делата”. 

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. ПРЕДЛАГА на Висшия съдебен съвет да командирова за участие в срещите на проектните екипи на ЕМСС, в гр. Брюксел, Белгия, следните представители на съдебната власт: 
- Соня Найденова – представляващ ВСС – участник в Проект 1. Оценка на независимостта и отчетността на съдебната власт, за периода 8-11 декември 2013 г.
- Елга Цонева - председател на Административен съд гр. Русе – участник в  Проект 2. Стандарти IV: разпределение на делата, за периода 8-11 декември 2013 г.
6.2. ВЪЗЛАГА на главния секретар на ВСС да командирова Христина Тодорова – директор на дирекция „Международна дейност”, Администрация на Висшия съдебен съвет – участник в Проект 3. Разработване на Наръчник на ЕМСС, за периода 8-10 декември 2013 г.
6.3. РАЗХОДИТЕ за пътни, нощувки, и медицинска застраховка ще бъдат поети от Административен съд – гр. Русе. Пътуването ще се осъществи със самолет.

Забележка: Поемането на разходите е предварително съгласувано с председателя на Административен съд – Русе, както и с главния счетоводител на съда.
6.4. РАЗХОДИТЕ за дневни пари са за сметка на ВСС.
6.5. ИЗПРАЩА преписката на комисия „Бюджет и финанси” по компетентност

Забележка: Съгласно правилата за възстановяване на разходи при участие в дейностите на Европейската мрежа на съдебните съвети на всяка държава-членка на ЕМСС се възстановяват до 200 евро на участник. Тази сума се превежда два пъти годишно на изпращащата институция.

7. ОТНОСНО: Обявяване на процедура за кандидатстване за позицията Командирован национален експерт към Аналитичния отдел на Евроджъст.

Комисия „Международна дейност”
Р Е Ш И:

7.1. Възлага на дирекция „Международна дейност” да изготви обява, която да бъде публикувана на Интернет страницата на ВСС в раздел „Съобщения и обществени поръчки”, подраздел „Съобщения”.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева